La Bataille des vins
La Bataille des vins seu Dit des vins de France est carmen Francogallice saeculo XIII compositum, quae comparationem exprimit vinorum alborum praesertim Francicorum per narrationem certaminis quae ad mensam boni regis Philippi Augusti accidisse praetenditur. Poëma ab Henrico de Andeliaco scriptum est, fortasse eodem anno 1223 quo rex mortuus esset vel anno insequenti.

Argumentum 

Narratum est bonum regem Philippum Augustum, qui vina alba appetenter bibere solebat, vina alba ex omnibus terris advehi mandavisse: advenisse ergo --
 vinum Cyprium
 vina Sacri Imperii Alsaticum et Mosellanum
 vinum Alnense, Santonianum, Talleburgense, Rupellense
 vina Lombardica Mediolanense, Parmense, Placentinum
 vina meridiana Hispanicum, Provinciale, Monspeliense, Narbonense, Baeterranum, Carcassonense
 vina Vasconica Musciaci et semillon
 vina Francica (vins françois) Orcicasae, Sancti Ionii, Aurelianense, Iargoliense, Mellentense, , Suessonense, Samesii, de Tria Bardoli
 vina Campanica Alti villaris, Sezaniae, Sparnacense
 vina Bituricensia et ultra Ligerim nata Andegavense, Gastinium, Exoldunense, Castroradulphense, Sancerrense, Sanportianum, Silviniacense, Cabliacense
 vina Burgundica Nivernense, Vezeliacum, Auxerrense, , Flaviniacense, Belnense:
deinde presbyterum quemdam Anglicum vina regionis Parisiensis Bellovacense Durocatalaunique et Stamparum flatulenta et indigestibilia, vel potius homines qui loco horum vinorum adstabant, excommunicavisse:

vina Cenomanense et Turonense, ut quae aestate in acetum versa essent, similique modo vina septentrionalia Cambliaci, Argentiarum, Redonum a cena effugisse: vina Francica (nominibusque denuo additis Petraefictae Marliacique Diogilique et Montis Morentiaci) et Campanica de bonitate inter se disputavisse, adducto etiam Autessiodurensi, reiecto Laudunensi ultra Viromandensem orto:

vinum Alsaticum se apud Germanos et praecipue Colonienses venundatum praetendisse: vinum Rupellense se excellere iactavisse quod apud Anglos, Bretones, Flamengos, Normannos, Wallenses, Scotos, Hibernos, Norvegicos, Danos venditatum pecunias reddidisset: vina Angeriacum, Engolismense, Burdigalense, Santonense, Pictaviense suas vires iactitavisse:

vina Castroradulphense et Exoldunense cum vineis adiacentibus Calviniaci, Montricardi, Montis Morillonis,Busentiaci, Lassay invitationem postulavisse: vina denuo Franciae strictae se mitiores esse praetendisse, neque capita neque stomacha nocentes sicut Autessiodurense et Viromandense:

presbyterum Anglicum verbis interdum Anglicis vina omnia aestimavisse (ise gout!): contra omnia regem Philippum victoriam vino Cyprio adiudicavisse, titulo apostoli dato; vino  titulum cardinalis dedisse: tres reges, quinque comites, duodecim pares inter vina Francica creavisse.

E vinis hic enumeratis nonnulla Burgundica cum Pictavensibus Vasconicisque contra aquam in poëmate La Desputoison du vin et de l'iaue disputavisse finguntur.

Notae

Bibliographia 

 Editiones et versiones
 1808 : "La Bataille des vins" in L'Ordène de chevalerie, avec une dissertation sur l'origine de la langue françoise, un essai sur les étimologies, quelques contes anciens, et un glossaire pour en faciliter l'intelligence. Editio aucta. Lutetiae 
 1880 : Alexandre Héron, ed., Œuvres de Henri d’Andeli, trouvère normand du XIIIe siècle. Rotomagi: Société rouennaise de bibliophiles Textus
 Editio minor, Lutetiae: A. Claudin, l881; reimpressum, Genavae: Slatkine, 1974
 1885 : Friedrich Augustin, Sprachliche Untersuchung über die Werke Henri d’Andeli’s, nebst einem Anhang enthaltend «La Bataille des vins», diplomatischer Abdruck der Berner MS. Marburg: N. G. Elwert
 1951 : Gaston Galtier, Études de géographie vinicole. 2e partie. Un document sur le vignoble et le commerce des vins dans la France médiévale. La Bataille des vins, d’Henri d’Andeli. Montispessulani: Édition Journée vinicole, 1951
 1968 : Gaston Galtier, "La Bataille des vins d'Henri d'Andeli. Un document sur le vignoble et le commerce des vins dans la France médiévale" in Bulletin de la Société languedocienne de géographie vol. 3 no. 2 (1968) pp. 5-41
 1991 : 
 2003 : Alain Corbellari, ed., Les Dits d’Henri d’Andeli. Lutetiae: H. Champion, 2003 recensio huius operis
 2003 : Alain Corbellari, interpr., Les Dits d’Henri d’Andeli. Lutetiae: H. Champion, 2003

 Historica et critica
 "Les Batailles des vins" in Robert Dion, Histoire de la vigne et du vin en France des origines au XIXe siècle (Lutetiae, 1959) pp. 399-414
 J.-B. Robert, "	Une contribution à l'histoire et à la géographie du vignoble européen" in Revue de géographie de Lyon vol. 28 (1953) pp. 349-352 (recensio operum Gastonis Galtier)
 Michel Zink, "Autour de La Bataille des Vins d'Henri d'Andeli: le blanc du prince, du pauvre et du poète" in Max Milner, Martine Chatelain Courtois, edd., L'Imaginaire du vin, actes du colloque de Dijon (15-17 octobre 1981) (Marseille: éditions Jeanne Laffitte, 1989)
 François Zufferey, "Un problème de paternité: Le cas d’Henri d’Andeli" in Revue de linguistique romane vol. 269-270 (2004) pp. 47-78

Nexus externi 
 Textus apud Vicifontem Francogallicum
 "Henri d’Andeli" apud ARLIMA
 Versio Francogallica moderna apud Cep Divin
 Eadem fere versio cum textu et adnotationibus necnon bibliographia (fons principalis bibliographiae nostrae)
 BNF Français 837 f. 231v-232v
 Bern, Burgerbibliothek cod. 113 f. 200r-201r

Carmina
Franciae scripta
Litterae Francogallicae antiquae
Libri de vino
Scripta 1224